Frøya (artist)

Frøydis Helen Jønnevald Dale Skinnarland, med artistnavnet Frøya, (født 3. oktober 1973) er en norsk vokalist innen danseband/country-genren fra Melum i Skien. 

 Musikkarriere 
Skinnarland platedebuterte i 2007 med Summersun under eget navn. På dette albumet skrev hun alle tekster og låter selv. Den 29. desember 2008 kom det første Frøya-albumet Jenta fra landet som ble en stor suksess på VG-lista med 11 uker og endte med 6.-plass som beste plassering. Albumet fikk navnet sitt etter tittellåten, som er en oversettelse av Gretchen Wilsons Redneck Woman. Oppfølgeralbumet My American Dream ble utgitt 28. desember 2009, et album som lå 13 uker på VG-lista og endte med 1.-plass som beste plassering. Flere av sangene på albumet er covere, skrevet om fra engelsk til norsk. Hennes tredje album, Fri som fuglen, kom 27. desember 2010. Albumet lå 7 uker på VG-lista og endte med 3.-plass som beste plassering.

Skinnarland synger med på duetten «Medan änglar sjöng» på det svenske bandet Kindbergs plate Boots och änglar.

 Forfatterskap 
I 2013 gav Skinnarland ut boka Bakenfor den lyse sang, hvor hun forteller om sitt liv som artisten Frøya.

 Diskografi 
 2007 Summersun
 2008 Jenta fra landet
 2009 My American Dream
 2010 Fri som fuglen

 Backingbandet 
 Dag Svartskuren – gitar
 Jan-Fredrik Heier – keyboard
 Rolf Øyvind Hæg – trommer
 Øyvind Helgedal Nilsen – bass

 Bibliografi 
 2013: Bakenfor den lyse sang (medforfatter Anne Lene Lie) - Kolofon Forlag - EAN: 9788230010488 

 Referanser 

 Eksterne lenker 

 Frøya  på Rockipedia

Kategori:Norske dansemusikere
Kategori:Norske sangere
Kategori:Fødsler i 1973